ΓΡΑΠΤΗ ΕΡΩΤΗΣΗ P-0261/00

υποβολή: Mark Watts (PSE) προς την Επιτροπή

(2 Φεβρουαρίου 2000)

Θέμα: Σφαγή ζώων κατά το Eid-el-Kabir

Κάθε χρόνο, δεκάδες χιλιάδες προβάτων σφάζονται για θρησκευτικούς λόγους σε εξωτερικούς χώρους στη Γαλλία κατά τη διάρκεια του φεστιβάλ Eid-el-Kabir. Αυτό παραβιάζει την οδηγία του Συμβουλίου 93/119/ΕΚ(1) σχετικά με την προστασία των ζώων κατά τον χρόνο σφαγής ή θανάτωσης, η οποία απαγορεύει ρητώς τις σφαγές για θρησκευτικούς λόγους σε ανοικτούς χώρους.

Κινηματογραφικόλικό που προμήθευσαν στην Επιτροπή οργανώσεις προστασίας ζώων φανερώνουν ότι όχι μόνο η σφαγή γίνεται σε εξωτερικούς χώρους, αλλά και ότι τα πρόβατα συχνάφίστανται ωμή και βάναυση μεταχείριση πριν από τη σφαγή. Τα ζώα σέρνονται από τα ένα πόδι, μεταφέρονται κρεμασμένα ανάποδα ή τοποθετούνται σε αμαξίδια και συχνά έχουν δεμένα τα μπροστινά με τα πισινά πόδια. Όλα αυτά παραβιάζουν το άρθρο 3 της οδηγίας του Συμβουλίου 93/119/ΕΚ.

Τι μέτρα σκοπεύει άραγε να προτείνει η Επιτροπή προκειμένου να διασφαλίσει ότι θα τηρηθεί η νομοθεσία της ΕΕ κατά τη διάρκεια του φετινού φεστιβάλ το Eid-el-Kabir; Σκοπεύει άραγε η Επιτροπή να κινήσει τη διαδικασία για παράβαση κατά της Γαλλίας στα πλαίσια του άρθρου 226 όσον αφορά την εκ μέρους της Γαλλίας μη εφαρμογή της οδηγίας του Συμβουλίου 93/119/ΕΚ στο έδαφός της;

(1) ΕΕ L 340 της 31.12.1993, σελ. 21.

Απάντηση του κ. Byrne εξ ονόματος της Επιτροπής

(29 Φεβρουαρίου 2000)

Η Ευρωπαϊκή Επιτροπή είναι ενήμερη σχετικά με τη μεταχείριση των ζώων στη διάρκεια του φεστιβάλ Eid-el-Kabir στη Γαλλία. Η ανεπάρκεια της χωρητικότητας των σφαγείων σε ορισμένες αστικές περιοχές στη Γαλλία φαίνεται να είναι ένας από τους λόγους για τις παρατηρήσεις που έγιναν όσον αφορά τη μεταχείριση των ζώων στη διάρκεια του φεστιβάλ.

Πρέπει να γίνει μια διάκριση μεταξύ των προβλημάτων που προκύπτουν από την έλλειψη σφαγείων και εκείνων που έχουν σχέση με τον τρόπο με τον οποίο γίνεται ο χειρισμός των ζώων κατά το χρόνο του περιορισμού και της θανάτωσης. Η Ευρωπαϊκή Επιτροπή θα δεχόταν ευνοϊκά κάθε προσπάθεια εκ μέρους των γαλλικών αρχών για την εξεύρεση λύσης όσον αφορά το πρόβλημα της επάρκειας των σφαγείων. Αφετέρου, η μεταχείριση από την οποία τα ζώαποφέρουν κατά τον περιορισμό και τη σφαγή είναι απαράδεκτη.

Τα κράτη μέλη είναιπεύθυνα για τη θέση σε ισχύ της κοινοτικής νομοθεσίας σχετικά με τη σφαγή και τη θανάτωση ζώων σύμφωνα με τις διατάξεις της οδηγίας του Συμβουλίου 93/119/EC της 22.12.1993 σχετικά με την προστασία των ζώων κατά το χρόνο της σφαγής ή της θανάτωσης.

Η Ευρωπαϊκή Επιτροπή ήλθε σε επαφή με τις γαλλικές αρχές με σκοπό να τους δώσει την ευκαιρία να αντιδράσουν στα διάφορα παράπονα που έλαβε η Ευρωπαϊκή Επιτροπή όσον αφορά τη μεταχείριση των ζώων. Οι γαλλικές αρχές πληροφόρησαν την Ευρωπαϊκή Επιτροπή ότι για λόγους δημόσιας τάξης και δημόσιαςγείας κρίθηκε απαραίτητο να διατεθούν ορισμένοι χώροι εκτός σφαγείων ειδικά για το σκοπό του εορτασμού του φεστιβάλ.

Ορισμένα διαβήματα έγιναν πρόσφατα από τις γαλλικές αρχές για τη μεγαλύτερη συμμετοχή των ισλαμικών πολιτιστικών ομάδων σε συζητήσεις σχετικά με αυτό το θέμα έτσι ώστε να βελτιωθεί η κατάσταση και να επιτευχθεί καλύτερη μεταχείριση των ζώων και καλύτερες συνθήκεςγιεινής. Οι γαλλικές αρχές τόνισαν ότι απαιτείται να επιτευχθεί πρόοδος μέσω διαβουλεύσεων και συναίνεσης.

Η Ευρωπαϊκή Επιτροπή, αφενός, κατανοεί πλήρως ότι ταπεισερχόμενα θέματα είναι λεπτά και ότι σε ορισμένες περιοχές στη Γαλλία δημιουργούν σοβαρά προβλήματα για τις γαλλικές αρχές. Πρέπει, αφετέρου, να επισημανθεί ότι η μη τήρηση των θεμελιωδών διατάξεων της οδηγίας 93/119/EEC και των σχετικών κοινοτικών κανόνωνγιεινής σημαίνει σοβαρή παράβαση του κοινοτικού δικαίου. Η Ευρωπαϊκή Επιτροπή επομένως επανεξετάζει το θέμα με σκοπό πιθανώς να κινήσει τη διαδικασία παράβασης σύμφωνα με το άρθρο 226 (πρώην άρθρο 169) της συνθήκης ΕΚ.